text: Glat i april: Flere ulykker på motorvejen 
  25 april 2016 kl. 09.31
  Flere biler er mandag formiddag kørt galt på Esbjergmotorvejen. Politiet opfordrer til forsigtig kørsel.
  Både i østlig og i vestgående retning er der omkring klokken 11.00 mandag sket flere glatføreuheld på motorvejen mellem afkørsel Esbjerg Nord og Esbjerg Lufthavn.
  Bilerne kører meget for stærkt i forhold til vejforholdene, fortæller vagtchef Ole Aamann
  
  Lige nu er der kun ét spor farbar i begge retninger, og Syd- og Sønderjyllands Politi opfordrer til mere forsigtighed.
  -Bilerne kører meget for stærkt i forhold til vejforholdene, fortæller vagtchef Ole Aamann til TV SYD.
  Der er ikke sket personskade ved uheldene, men i det østlige spor er to biler kørt sammen og der hænger lige nu en bil i midterrabatten, fortæller vagtchefen.
  Politiet har bedt Vejdirektoratet om at køre ud og salte i området.
  Nyt færdselsuheld på Esbjergmotorvejen. Patruljerne melder, at der køres al for stærk i forhold til forholdene. Vagtchefen. #politidk
  
  